Vedtægter 
for 
den selvstændige offentlige virksomhed 
DanPilot 


1. Lovgrundlag 


DanPilot er en selvstændig offentlig virksomhed etableret med hjemmel i lov 
nr. 600 af 15. juni 2013 (lov om Danpilot) ved overtagelse af Det statslige 
lodsvæsen. Disse vedtægter er udstedt af erhvervsministeren i medfør af 
lovens 8 4, stk. 2. 


Selskabsloven, herunder de særlige bestemmelser for statslige aktieselskaber, 
finder anvendelse med de ændringer, der følger af denne lov. 


DanPilot er ved foretagelse af lodsninger omfattet af den til enhver tid 
gældende lodslov og af gældende og relevant søfartslovgivning. 


DanPilot er som selvstændig offentlig virksomhed ved udøvelsen af sin 
virksomhed omfattet af den almindelige forvaltningsretlige lovgivning, 
herunder offentlighedsloven, forvaltningsloven, ligestillingsloven, arkivloven 
mv., samt de almindelige forvaltningsretlige principper. 


2. Navn 


Den selvstændige offentlige virksomheds navn er DanPilot. 


3. Hjemsted 
DanPilots hjemsted er Svendborg Kommune. 
4. Formål 


DanPilots formål er at foretage lodsninger som bestemt i lodsloven. DanPilot 
kan desuden levere ydelser som nævnt i lodslovens 8& 20, stk. 1, og stk. 2, og 
andre maritime tjenesteydelser. 


DanPilot kan oprette datterselskaber, erhverve ejerandele i andre 
virksomheder samt indgå samarbejdsaftaler og lignende i Danmark og i 
udlandet. 


DanPilot drives på et forretningsmæssigt grundlag under overholdelse af det 
nævnte formål og med effektivitet og værdiskabelse for øje. 


5. Hæftelse og kapital 


5.1. Hæftelse 


DanPilot er en selvstændig juridisk person og udøver sin virksomhed uden 
hæftelse for staten. 


5.2. Egenkapital 


DanPilots egenkapital fremgår af åbningsbalancen og senere af årsregnskabet. 
Der henvises til akt 106 af 30. maj 2013. 


5.3. Kapitalforvaltning 


DanPilots formue skal holdes adskilt fra statens formue. DanPilot disponerer 
inden for de til enhver tid fastsatte rammer selv over anlægs- og driftsmidler 
mv. 


DanPilot skal forvalte virksomhedens midler på linje med det, der er normal 
kutyme for ledelsen i private virksomheder, herunder sikre, at formuen 
forvaltes og placeres på den mest hensigtsmæssige måde og baseret på en 
god og forsigtig aktiv- og likviditetsforvaltning. 


Kontantbeholdning placeres som det normale i danske kroner eller euro. I det 
omfang DanPilot træffer beslutning om at foretage indskud i udenlandske 
virksomheder, kan det ske i det pågældende lands valuta. 


5.4. Udbytte 


Udlodning af ordinært udbytte besluttes på det ordinære virksomhedsmøde. 


Erhvervsministeren kan på et ekstraordinært virksomhedsmøde træffe 
beslutning om udlodning af ekstraordinært udbytte i overensstemmelse med 
selskabslovens regler. 


Udbytte må ikke overstige, hvad der er forsvarligt under hensyn til DanPilots 
økonomiske stilling, og må ikke ske til skade for virksomheden eller dens 
kreditorer. 


Virksomhedsmødet kan ikke beslutte udlodning af højere udbytte end foreslået 
eller tiltrådt af bestyrelsen. 


5.5. Låneoptagelse 


DanPilot kan optage lån, herunder driftskreditter, med sikkerhed i egen 
formue. Staten hæfter ikke for lån optaget af DanPilot. 


5.6. Forsikringer 


DanPilot tegner alle nødvendige forsikringer for virksomheden, herunder 
lovpligtige forsikringer. 


6. Virksomhedsmødet 


6.1. Kompetence 


Erhvervsministeren udøver sine ejerbeføjelser på  virksomhedsmødet. 
Erhvervsministeren eller dennes stedfortræder udøver herved de beføjelser, 
der efter selskabsloven og årsregnskabsloven tilkommer generalforsamlingen i 
et aktieselskab, idet erhvervsministeren sidestilles med en eneaktionær. 


Virksomhedsmødet kan træffe beslutning om ethvert forhold vedrørende 
DanPilot med de undtagelser, der følger af lovgivningen og vedtægterne. 


6.2. Deltagelse 


Erhvervsministeren eller dennes stedfortræder, bestyrelsen og direktionen 
deltager i virksomhedsmøder. Ved det ordinære virksomhedsmøde 
deltager desuden revisorerne. 


Virksomhedsmøder er åbne for pressen. 


Såfremt erhvervsministeren er repræsenteret ved en stedfortræder, har denne 
de samme beføjelser, der tilkommer erhvervsministeren på 
virksomhedsmøder, jf. DanPilots øvrige vedtægter. 


6.3. Tidspunkt for afholdelse 


Det ordinære virksomhedsmøde afholdes hvert år inden udgangen af april 
måned og således, at den godkendte årsrapport kan være Erhvervsstyrelsen i 
hænde senest 4 måneder efter regnskabsårets udløb. 


Ekstraordinære virksomhedsmøder skal afholdes til behandling af et bestemt 
angivet emne, når erhvervsministeren, bestyrelsen eller en af revisorerne 
finder det hensigtsmæssigt. Indkaldelse skal ske umiddelbart efter, 

at DanPilot har modtaget besked herom. 


6.4. Indkaldelse 


Virksomhedsmøder, herunder ekstraordinære virksomhedsmøder, indkaldes af 
bestyrelsen og afholdes i Svendborg Kommune, i Nyborg eller i København. 


Indkaldelsen skal ske skriftligt til de i pkt. 6.2. nævnte personer senest to uger 
og tidligst fire uger før virksomhedsmødet. Indkaldelsen skal samtidig hermed 
indsendes til Erhvervsstyrelsen. 


Indkaldelsen skal indeholde samtlige forslag, der skal behandles på 
virksomhedsmødet, og ved ekstraordinære virksomhedsmøder tillige årsagen 


hertil. For det ordinære virksomhedsmøde skal indkaldelsen vedlægges 
årsrapporten. Såfremt forslag om vedtægtsændring skal behandles på 
virksomhedsmødert, skal forslagets fulde ordlyd angives i indkaldelsen. 


6.5. Dagsorden 


Dagsorden for det ordinære virksomhedsmøde skal omfatte: 


1. Udpegning af dirigent. 

2: Bestyrelsens mundtlige beretning om DanPilots virksomhed i det forløbne 
ar. 

3. Forelæggelse af årsrapport med revisionspåtegning til godkendelse. 

4. Beslutning om anvendelse af overskud eller dækning af underskud i 
henhold til den godkendte årsrapport, herunder fastsættelse af eventuelt 
udbytte. 

5. Bestyrelsens orientering om forventede tiltag af politisk eller økonomisk 
interesse i det kommende år, samt en orientering om bestyrelsens 
forventninger til resultaterne for de kommende år. 

6. Eventuelle forslag fra erhvervsministeren eller bestyrelsen. 

7. Valg af medlemmer til bestyrelsen, herunder formand og næstformand, 
samt orientering om bestyrelseskandidaters erhvervsmæssige baggrund 
og ledelseshverv i danske og udenlandske virksomheder. 

8. Valg af statsautoriseret revisor. 

9. Eventuelt. 


6.6. Virksomhedsmødets gennemførelse 


Virksomhedsmødet ledes af en dirigent, der udpeges af erhvervsministeren. 
Dirigenten afgør alle spørgsmål vedrørende sagernes behandlingsmåde og 
vedtagelse. 


Erhvervsministeren eller dennes stedfortræder, ethvert bestyrelsesmedlem, 
direktionen og revisorerne har ret til at udtale sig. 


På virksomhedsmødet har alene erhvervsministeren eller dennes stedfortræder 
stemmeret. 


Forud for udpegning af medlemmer af bestyrelsen på virksomhedsmødet skal 
der gives oplysning om kandidaternes ledelseshverv i andre erhvervsdrivende 
virksomheder, bortset fra DanPilots 100 procent ejede datterselskaber. Er den 
pågældende medlem af ledelsen i såvel et andet moderselskab som et eller 
flere af dettes 100 procent ejede datterselskaber, er det dog tilstrækkeligt at 
oplyse navnet på dette moderselskab og antallet af dets datterselskaber, hvori 
den pågældende er ledelsesmedlem. 


Der udarbejdes referat af det på virksomhedsmødet passerede. Referatet 
underskrives af dirigenten. Referatet indføres i en forhandlingsprotokol. 


Referatet skal være tilgængeligt for enhver på DanPilots hjemmeside senest to 
uger efter virksomhedsmødets afholdelse, og en bekræftet kopi skal senest 
samtidig hermed indsendes til Erhvervsstyrelsen. 


6.7. Elektronisk virksomhedsmøde 


Erhvervsministeren kan beslutte, at virksomhedsmødet skal gennemføres som 
et elektronisk virksomhedsmøde. Bestyrelsen fastsætter de nærmere krav til 
de elektroniske systemer, som anvendes ved et elektronisk virksomhedsmøde, 
idet systemerne skal sikre, at virksomhedsmødet afvikles på betryggende vis, 
at pressen har mulighed for at deltage i det elektroniske virksomhedsmøde, og 
at alle øvrige krav til afholdelse af et virksomhedsmøde overholdes. 


7. Bestyrelsen 


7.1. Sammensætning 


DanPilot ledes af en bestyrelse på 6-8 medlemmer. Erhvervsministeren 
udpeger 4-5 medlemmer af bestyrelsen, herunder formand, næstformand og 
suppleanter for disse for en periode på to år. I særlige tilfælde kan perioden 
være mindre end to år. De pågældende kan genudpeges. 


Erhvervsministeren kan til enhver tid på et virksomhedsmøde afsætte enkelte 
eller alle de ministerudpegede medlemmer. Hvis mindre end halvdelen af de 
ministerudpegede tilbageværende  bestyrelsesmedlemmer er valgt på 
virksomhedsmødert, eller bestyrelsen ikke længere er beslutningsdygtig med de 
tilbageværende medlemmer, skal erhvervsministeren snarest indkalde til 
virksomhedsmøde med henblik på valg af 

supplerende bestyrelsesmedlemmer. 


Medarbejderne i DanPilot og eventuelle dattervirksomheder vælger et antal 
medlemmer og suppleanter for disse til bestyrelsen i overensstemmelse med 
selskabsloven med tilhørende bekendtgørelser om medarbejderrepræsentation 
og koncernrepræsentation. Medarbejdernes valgbarhed til bestyrelsen følger 
de til enhver tid gældende regler i selskabslovgivningen. Treårs-reglen i 
selskabslovens 88140-141 finder ikke anvendelse ved valg af medarbejdere til 
bestyrelsen. 


Bestyrelsen skal sammensættes, så den samlet set har de fornødne 
kompetencer til at varetage virksomhedens formål, herunder den fornødne 
faglige, forretningsmæssige, ledelsesmæssige og økonomiske indsigt. 


Bestyrelsesformanden må ikke udføre hverv for virksomheden, der ikke er en 


naturlig del af hvervet som bestyrelsesformand. Bestyrelsesformanden kan 
dog, hvor der er særligt behov for det, udføre opgaver, som den pågældende 
bliver anmodet om at udføre af og for bestyrelsen. 


7.2. Opgaver 


Bestyrelsen varetager DanPilots overordnede og strategiske ledelse og træffer 
beslutning i alle spørgsmål, som er af væsentlig betydning for DanPilot. 


Bestyrelsen fastlægger de overordnede mål og strategier for DanPilot og 
ansætter og afskediger direktionen, og fastsætter dennes ansættelsesforhold. 


Bestyrelsen sørger for en ansvarlig organisation af DanPilots virksomhed, 
herunder overordnet stillingtagen til DanPilots regnskabsfunktion, interne 
kontrol, it-organisation og budgettering. 


Bestyrelsen påser, at direktionen regelmæssigt fremlægger regnskabsmæssige 
oplysninger, budgetter og andre væsentlige oplysninger til belysning af 
DanPilots udvikling, herunder udviklingen i eventuelle dattervirksomheder. 


Bestyrelsen gennemgår i løbet af hvert regnskabsår virksomhedens 
perioderegnskaber og lignende, og vurderer budgetter og afvigelser herfra, 
ligesom bestyrelsen følger op på planer, budgetter og lignende og tager stilling 
til rapporter om  DanPilots forretning, likviditet,  finansieringsforhold, 
pengestrømme, særlige risici og øvrige væsentlige dispositioner. 


Bestyrelsen påser løbende, at DanPilots kapitalberedskab, herunder likviditet 
og soliditet, til enhver tid er forsvarligt i forhold til virksomhedens drift, samt 
at regnskabsaflæggelse, bogføring og formueforvaltning foregår på en 
tilfredsstillende måde. Bestyrelsen sikrer tilstedeværelsen af det nødvendige 
grundlag for revision. 


Bestyrelsen påser, at DanPilots formue er anbragt og administreres i 
overensstemmelse med det i pkt. 5.3. anførte og fastsætter nærmere 
retningslinjer for kapital- og likviditetsforvaltningen. 


Bestyrelsen udarbejder og ajourfører et internt regelsæt, som sikrer DanPilots 
overholdelse vaf de særlige = bestemmelser i  Ssselskabsloven og 
årsregnskabsloven, der gælder for statslige aktieselskaber, jf. selskabslovens 8 
357. 


Bestyrelsen foranlediger, at der hurtigst muligt gives Erhvervsstyrelsen 
meddelelse om væsentlige forhold, der vedrører DanPilot, og som kan antages 
at få betydning for DanPilots fremtid, medarbejdere, kreditorer eller staten 
som ejer, jf. selskabslovens 8 354. Bestyrelsen sikrer, at sådanne meddelelser 
samtidig sendes til erhvervsministeren. 


Bestyrelsen udarbejder en instruks for direktionen, der bl.a. fastlægger 
arbejdsfordelingen mellem bestyrelsen og direktionen, direktionens opgaver og 
indbyrdes opgavefordeling samt retningslinjer for rapportering og forelæggelse 
af beslutninger for bestyrelsen. Endvidere fastsættes direktionens kompetence 
i beløbsmæssig henseende til at indgå aftaler mv. 


Bestyrelsen skal drage omsorg for DanPilots procedurer for risikostyring og de 
interne kontroller. 


Bestyrelsen sikrer, at DanPilot tegner de for virksomheden nødvendige 
forsikringer, herunder lovpligtige forsikringer. 


7.3. Beslutninger i bestyrelsen 


Bestyrelsen holder møde mindst én gang i kvartalet. Bestyrelsen kan desuden 
indkalde til møde, hvis enkelte bestyrelsesmedlemmer, direktionen eller en af 
revisorerne anmoder om det. Direktionen deltager i bestyrelsesmøderne med 
ret til at udtale sig, medmindre bestyrelsen i det enkelte tilfælde træffer anden 
beslutning. 


Bestyrelsen er beslutningsdygtig, når over halvdelen af samtlige medlemmer 
er repræsenteret. Beslutning må dog ikke tages, uden at så vidt muligt 
samtlige medlemmer har haft adgang til at deltage i sagens behandling. 


Beslutningen i bestyrelsen træffes med simpelt stemmeflertal. I tilfælde af 
stemmelighed er formandens eller i dennes fravær næstformandens stemme 
udslagsgivende. 


Der føres en protokol over forhandlingerne i bestyrelsen efter bestyrelsens 
nærmere bestemmelser. Bestyrelsesreferater sendes til 
bestyrelsesmedlemmerne med anmodning om eventuelle bemærkninger inden 

for en fastsat frist. Bestyrelsesmødereferatet underskrives på førstkommende 
bestyrelsesmøde af samtlige bestyrelsesmedlemmer. Ikke tilstedeværende 
bestyrelsesmedlemmer har pligt til at underskrive bestyrelsesreferatet 
umiddelbart efter det bestyrelsesmøde, hvor referatet blev underskrevet af de 

øvrige bestyrelsesmedlemmer. 


7.4. Forretningsorden 


Bestyrelsen træffer ved en forretningsorden nærmere bestemmelse om 
udførelsen af sit hverv. Forretningsordenen skal være i overensstemmelse med 
lov om Danpilot og vedtægterne og skal opfylde de krav, der gælder for 
statslige aktieselskaber. Forretningsordenen sendes til Erhvervsstyrelsen i 
overensstemmelse med de særlige bestemmelser vedr. statslige aktieselskaber 
i selskabsloven og til orientering til erhvervsministeren. 


7.5. Honorering 


Erhvervsministeren fastsætter bestyrelsens honorar. Honoraret er ved 
stiftelsen fastsat til: 


«+ Bestyrelsens formand 300.000 kr. pr. år. 
. Bestyrelsens næstformand 200.000 kr. pr. år. 
. Øvrige bestyrelsesmedlemmer 100.000 kr. pr. år. 


Honoraret kan  Sreguleres af  erhvervsministeren på det årlige 
virksomhedsmøde. 


8. Forholdet til erhvervsministeren 


8.1. Information af erhvervsministeren 


Erhvervsministeren fører tilsyn med, at DanPilot efterlever bestemmelserne i 
lov om Danpilot. 


Bestyrelsens formand og næstformand orienterer erhvervsministeren om sager 
af væsentlig betydning. Dette gælder bl.a. om forhold, der antages at have 
væsentlig økonomisk betydning eller politisk interesse samt beslutninger af 
stor strategisk rækkevidde mv., og sager som kan medføre væsentlige 
samfundsmæssige eller samfundsøkonomiske virkninger. Orienteringen skal 
ske så betids, at erhvervsministeren kan nå at reagere på forholdene. 


Bestyrelsen orienterer erhvervsministeren om de overvejelser, der 
gøres i forbindelse med forsikringsdækningen, herunder størrelsen af selvrisici 
og forsikringssum for de enkelte forsikringer. 


Den nævnte orientering sker primært ved, at erhvervsministeren afholder 
regelmæssige orienteringsmøder med bestyrelsens formand og næstformand. 
Erhvervsministeren kan på sådanne møder være repræsenteret ved en 
stedfortræder. 


DanPilot skal meddele  erhvervsministeren enhver oplysning, som 
erhvervsministeren finder nødvendig. DanPilot skal endvidere give 
erhvervsministeren oplysninger om væsentlige ændringer i virksomhedens 
økonomi. Sådanne oplysninger meddeles efter behov direkte til 
erhvervsministeren og ikke på et virksomhedsmøde. 


DanPilot skal orientere erhvervsministeren om DanPilots samlede økonomiske 
forpligtelser. 


DanPilot underretter i forbindelse med den årlige regnskabsaflæggelse 
erhvervsministeren om den samlede størrelse af optagne lån, jf. pkt. 5.5. I den 
forbindelse redegøres tillige for afholdte og påtænkte investeringer. 


Bestyrelsen underretter erhvervsministeren om de af bestyrelsen fastsatte 
retningslinjer for kapital- og likviditetsforvaltningen, jf. pkt. 5.3. 


Bestyrelsen er forpligtet til at orientere erhvervsministeren om stiftelse af 
dattervirksomheder og erhvervelse af ejerandele i andre virksomheder, og om 
frasalg af ejerandele i allerede etablerede dattervirksomheder. 


8.2. Løn- og ansættelsesvilkår 


DanPilot kan efter finansministerens nærmere bestemmelse indgå kollektive 
overenskomster eller i øvrigt fastsætte løn og andre ansættelsesvilkår for 
ansatte i DanbPilot. 


8.3. Halvårsmøde 


Som opfølgning på virksomhedsmødet afholdes der årligt i årets andet halvår 
møde med deltagelse af erhvervsministeren eller dennes stedfortræder, samt 
den relevante direktør fra Erhvervsministeriets departement. Fra DanPilot 
deltager bestyrelsens formand og næstformand, samt den administrerende 
direktør. Det er muligt at udvide deltagerkredsen efter behov. 


Mødet afholdes som udgangspunkt efter følgende dagsorden: 
1. Status for DanPilots virksomhed, herunder virksomhedens økonomi, 
investeringer samt særlige indsatser. 
2. DanPilots strategiske udfordringer det/de kommende år. 
3. Eventuelt. 
Erhvervsministeriet udsender forud for halvårsmødet en dagsorden for mødet. 


Erhvervsministeriet udarbejder referat af halvårsmødet og ad hoc møder. 


Bestyrelsen orienterer erhvervsministeren i forbindelse med aflæggelse af 
årsrapporten om virksomhedens ejerandele i andre virksomheder. 


9. Direktionen 
Bestyrelsen ansætter en direktion til varetagelse af DanPilots daglige ledelse. 
Direktionen kan bestå af et eller flere medlemmer. Erhvervsministeren 


orienteres herom. Hvis direktionen består af flere medlemmer, ansættes en af 
disse som administrerende direktør. 

Direktionen varetager den daglige ledelse af DanPilot, jf. selskabslovens 8 117, 
stk. 1, og skal derved følge de retningslinjer og anvisninger, som bestyrelsen 
har angivet. Den daglige ledelse omfatter ikke dispositioner, der efter 
DanPilots forhold er af usædvanlig art eller af stor betydning. Disse 
beslutninger træffes af bestyrelsen. 


Direktionen skal sørge for, at DanPilots bogføring sker under iagttagelse af den 
til enhver tid gældende lovgivning, og at formueforvaltningen foregår på 
betryggende måde. Direktionen skal herudover sikre, at virksomhedens 
kapitalberedskab til enhver tid er forsvarligt, herunder at der er tilstrækkelig 
likviditet til at opfylde virksomhedens nuværende og fremtidige forpligtelser, 
efterhånden som de forfalder. 


10. Tegningsforhold 


10.1. Tegningsforhold 


Tegningsretten gives til enten 


1. den samlede bestyrelse, 

2. bestyrelsesformanden sammen med enten et direktions- eller 
bestyrelsesmedlem eller 

3. tre bestyrelsesmedlemmer i forening med et direktionsmedlem. 


10.2. Prokura 


Bestyrelsen kan meddele prokura. Prokura kan meddeles som både enkel og 
kollektiv. 


11. Offentlighed 


DanPilot er omfattet af lov om offentlighed i forvaltningen. 


DanPilot skal hurtigst muligt give meddelelse til Erhvervsstyrelsen om 
væsentlige forhold, der vedrører DanPilot og som kan antages at få betydning 
for DanPilots fremtid, for medarbejdere, ejere eller kreditorer. 


DanPilot skal offentliggøre vedtægterne og referatet fra virksomhedsmødet på 
sin hjemmeside. 


DanPilot skal offentliggøre årsrapporten på sin hjemmeside. På forlangende 
skal DanPilot senest 14 dage før det ordinære virksomhedsmøde på sit 
hovedkontor udlevere årsrapporten til enhver, ligesom DanPilot skal sende et 
eksemplar af årsrapporten til de af pressens repræsentanter, der anmoder om 
det. 

12. Årsrapport, halvårsrapport og kvartalsrapport 


12.1. Regnskabsår 


DanPilots regnskabsår følger kalenderåret. Første regnskabsår løber fra den 1. 
januar 2013 til den 31. december 2013. 


12.2. Årsrapport og halvårsrapport 


DanPilot er underlagt reglerne i årsregnskabsloven, herunder de særlige 
bestemmelser for statslige aktieselskaber, medmindre andet følger af lov om 
Danpilot. 


DanPilot skal hvert år udarbejde en årsrapport og halvårsrapport efter 
årsregnskabslovens regler, som i det hele finder anvendelse, herunder også de 
særlige regler vedrørende statslige aktieselskaber, med de ændringer, der 
følger af lov om Danpilot. 


Årsrapporten skal indeholde oplysninger om vederlaget til de enkelte 
medlemmer af bestyrelsen og om aflønning af de enkelte medlemmer af 
direktionen, herunder direktionsmedlemmernes faste løn og en dækkende 
beskrivelse af principperne for eventuelle incitamentsaflønnings- og 
bonusordninger for direktionens medlemmer. 


Årsrapporten skal oplyse om det samlede honorar i regnskabsåret til den 
revisionsvirksomhed, der har udført den lovpligtige revision samt til 
revisionsvirksomhedens dattervirksomheder. Endvidere skal oplyses, hvor stor 
en del af dette honorar, der angår andre ydelser end revision. 


Årsrapporten skal oplyse, hvis ikke alle virksomhedens dattervirksomheder 
revideres af modervirksomhedens statsautoriserede revisor, en af dennes 
udenlandske Ssamarbejdspartnere eller af en anerkendt international 
revisionsvirksomhed. 


Årsrapporten skal opfylde årsregnskabslovens forskrifter for virksomheder i 
regnskabsklasse D. 


Årsrapporten forelægges for erhvervsministeren til udtalelse forud for 
regnskabets forelæggelse på virksomhedsmødet. 


Årsrapporten med fælles påtegning af den statsautoriserede revisor og 
rigsrevisor skal indsendes til Erhvervsstyrelsen, så den er modtaget i styrelsen 
uden ugrundet ophold efter godkendelse på virksomhedsmødet, dog senest 4 
måneder efter regnskabsårets afslutning. 


12 


Halvårsrapporten indsendes til erhvervsministeren. Endvidere indsendes en 
bekræftet kopi til Erhvervsstyrelsen, så den er modtaget senest den 31. august 
i regnskabsåret. 


12.3. kvartalsrapporter 


Bestyrelsen sikrer, at DanPilot udarbejder kvartalsrapporter vedrørende den 
økonomiske udvikling i DanPilot. 


13. Revision 


13.1. Revision af årsrapporten 


DanPilots årsrapport revideres efter årsregnskabslovens regler af en 
statsautoriseret revisor og efter lov om Danpilot af rigsrevisor. Revisionen 
udføres i overensstemmelse med god offentlig revisionsskik, jf. 8 3 i lov om 
revisionen af statens regnskaber m.m. Årsrapporten påtegnes af begge 
revisorer i fællesskab. Endvidere udarbejder begge revisorer i fællesskab en 
fælles revisionsprotokol. 


13.2. Rigsrevisor 


Rigsrevisor reviderer DanPilots regnskaber efter reglerne i lov om revisionen af 
statens regnskaber m.m. 


13.3. Den statsautoriserede revisor 


Den = statsautoriserede revisor udpeges af  erhvervsministeren på 
virksomhedsmødet. Udpegning sker for ét år ad gangen. Der kan ske genvalg. 


Den statsautoriserede revisor kan til enhver tid afsættes af erhvervsministeren 
ved beslutning på et virksomhedsmøde. Har revisor meddelt sin fratræden, 
skal bestyrelsen senest 8 dage efter dagen for revisors meddelelse om sin 
fratræden indkalde til ekstraordinært virksomhedsmøde til valg af ny revisor. 
Endvidere finder de til enhver tid gældende bestemmelser i 

revisorloven anvendelse vedrørende revisors tiltrædelse mv. 


Revisorernes fælles revisionsprotokollat forelægges ved hvert 
bestyrelsesmøde, hvor enhver tilføjelse underskrives af samtlige medlemmer 
af bestyrelsen. Tilførsler til revisionsprotokollen sendes samtidig af revisor i 
kopi til bestyrelsens medlemmer. Er et bestyrelsesmedlem fraværende ved et 
bestyrelsesmøde, hvor revisionsprotokollen er fremlagt med en ny 
protokoltilførsel, skal det sikres, at vedkommende gøres bekendt med 
protokollatet. Ikke tilstedeværende medlemmer har pligt til at underskrive 
revisionsprotokollatet umiddelbart efter det bestyrelsesmøde, hvor 
protokollatet underskrives af de øvrige bestyrelsesmedlemmer. Hver revisor 

kan udarbejde og underskrive egne rapporter, for Rigsrevisionens 
vedkommende notater og beretninger til statsrevisorerne. 


14. Vedtægtsændringer 


Vedtægterne kan ændres på virksomhedsmødet. 


Enhver ændring i vedtægterne skal anmeldes til Erhvervsstyrelsen. 


Den 27. april 2021. 


Erhvervsministeren: 


on Kollerup 

